له‌ى باوه‌تيشه‌و سه‌رچه‌وه‌يليگ له‌ سه‌رۆكايه‌تى وه‌زيره‌يل توركى ك(شه‌فه‌ق نيوز)ئاگادارى بوى باس له‌وه‌ كردن ك ئۆغلۆ وته‌سه‌ باوگ ئايلان ئيمه‌يش جوو تن دڵته‌نگ بويمنه‌و دڵه‌يلمان بڕياگه‌ ئه‌را ئايلان و هيمان ره‌سمه‌گه‌ى هاو وه‌رچه‌ومان ك هه‌رچه‌نى له‌ ته‌مه‌ن مناڵى مرد، وه‌لێ ميرات گه‌ورايگ هيشته‌جى ئه‌ڕامان، چوينكه‌ ئه‌گه‌ر ئه‌و نه‌وياتاد جه‌هان وژدانى نه‌كه‌فته‌ كار له‌وه‌رانوه‌ر په‌نابه‌ره‌يل سوورى.
جى باسه‌، هه‌مان سه‌رچه‌وه‌يل ئاماژه‌ وه‌يه‌يش كردن و وتن: سه‌رۆك وه‌زيره‌يل توركى وته‌سه‌ باوگ ئايلان ئيوه‌ يه‌كيگين له‌ هاووڵاتيه‌يل كۆمار توركياو يه‌كيگين له‌ ئه‌ندامه‌يل خيزانمان.
